Okresná prokuratúra Zvolen 
Trhová 1, 960 19 Zvolen 1 	

Sp. zn. : 1 Pv 183/13/6611	Zvolen, 17.5.2013
EEČ : 2-51-89-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
aj napriek tomu, že mu bola rozsudkom sudkyne Okresného súdu  Zvolen  č. k. XXXXX zo dňa XXXXX právoplatným dňa XXXXX uložená povinnosť prispievať na výživu mal. XXXXX, nar. XXXXX počnúc právoplatnosťou rozsudku sumou 1 500,-- Sk mesačne (50 €) vždy do 15 - teho dňa v mesiaci vopred k rukám matky XXXXX, nar. XXXXX, trvale bytom XXXXX, XXXXX si svoju zákonnú vyživovaciu povinnosť v období od decembra 2012  do apríla 2013 v mieste bydliska a na iných miestach riadne neplnil, čím mu za  uvedené obdobie vznikol dlh na výživnom vo výške 220 €, pričom v tomto období podnikal ako konateľ spoločnosti XXXXX so sídlom XXXXX, XXXXX 

lebo zanikla trestnosť činu.

Odôvodnenie:
	Uznesením povereného príslušníka OR PZ OO PZ XXXXX sp. zn. XXXXX zo dňa XXXXX bolo podľa § 199 ods. 1 Tr. poriadku začaté trestné stíhanie a súčasne  podľa § 206 ods. 1 Tr. poriadku vznesené obvinenie XXXXX, nar.  XXXXX XXXXX, trvale bytom XXXXX, XXXXX pre prečin  zanedbania povinnej výživy podľa § 207 ods. 1 Tr. zákona, ktorého sa dopustil na tom skutkovom základe, že aj napriek tomu, že mu bola rozsudkom sudkyne Okresného súdu  Zvolen  č. k. XXXXX zo dňa XXXXX právoplatným dňa XXXXX uložená povinnosť prispievať na výživu mal. XXXXX, nar. XXXXX počnúc právoplatnosťou rozsudku sumou 1 500,-- Sk mesačne (50 €) vždy do 15 - teho dňa v mesiaci vopred k rukám matky XXXXX, nar. XXXXX trvale bytom XXXXX, XXXXX si svoju zákonnú vyživovaciu povinnosť v období od decembra 2012  do apríla 2013 riadne neplnil, čím mu za  uvedené obdobie vznikol dlh na výživnom vo výške 220 €, pričom v tomto období podnikal ako konateľ spoločnosti XXXXX so sídlom XXXXX, XXXXX

	Obvinený  XXXXX  v prípravnom konaní odmietol vypovedať, avšak dňa 09.04.2013 predložil doklady o zaplatení časti požadovanej sumy vo výške 45 € a uviedol, že mieni zaplatiť celú dlžnú sumu.  

	Svedkyňa - poškodená XXXXX v prípravnom konaní uviedla, že obvinený svoju vyživovaciu povinnosť od decembra 2012 neplnil riadne a včas, čím mu vznikol dlh na výživnom v sume 220 €. Následne v ďalšom výsluchu potvrdila, že jej dňa 28.03.2013 obvinený zaslal na účet sumu 45 €, dňa 12.04.2013 sumu vo výške 125 € a dňa 24.04.2013 sumu 50 € ako výživné za mesiac apríl 2013, a teda jej nedlhuje na výživnom žiadnu čiastku. 

	V priebehu prípravného konania boli do spisového materiálu zabezpečené listinné dôkazy a to rodný list dieťaťa, potvrdenie o návšteve školy, ako aj rozsudok sudkyne Okresného súdu Zvolen sp. zn. XXXXX ktorým bola obvinenému uložená povinnosť platiť výživné na mal. XXXXX vo výške 1 500,-- Sk mesačne. Do spisového materiálu boli ďalej zabezpečené fotokópie poštového poukazu, príjmového dokladu a výpisu z účtu, preukazujúce, že obvinený dňa  28.02.2013 uhradil oprávnenej sumu 80 €, dňa  12.04.2013 sumu 125 € a dňa 24.04.2013 sumu 50 €. Do spisového materiálu boli rovnako zabezpečené správa z daňového úradu, výpis z obchodného registra a správy k osobe obvineného, z ktorých vyplynulo, že tento nebol doposiaľ súdne trestaný ani postihnutý pre priestupok. 

	Podľa § 207 ods. 1 Tr. zákona, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky.
	
	Podľa § 215 ods. 1 písm. h/ Tr. poriadku, prokurátor zastaví trestné stíhanie, ak zanikla trestnosť činu.

	Podľa § 86 ods. 1 písm. a/ Tr. zákona, trestnosť trestného činu zaniká aj vtedy, ak ide o trestný čin a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vyhodnotením listinných dôkazov zabezpečených v prípravnom konaní bolo jednoznačne preukázané, že skutok, pre ktorý bolo XXXXX vznesené obvinenie sa stal, tento spáchal obvinený a naplnil tak znaky skutkovej podstaty prečinu zanedbania povinnej výživy podľa § 207 ods. 1 Tr. zákona. Nakoľko však obvinený dodatočne splnil svoju povinnosť, keď uhradil celé dlžné výživné a jeho čin nemal trvalo nepriaznivé následky, rozhodla som tak, ako je to uvedené vo výrokovej časti tohto rozhodnutia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka